"یەکێتی کورد مەرجێکه بۆ شکستپێهێنانی سیاسەتەکانی دابەشکردن"
گوڵستان عەلی، ئەندامی دەستەی جێبەجێکاری پەیوەندییەکانی دەرەوەی خۆبەڕێوەبەری دیموکراتیک، تیشک دەخاتە سەر ڕێککەوتنی کۆشکی شیرین و سایکس بیکۆ کە بووە هۆی دابەشبوونی کوردستان، هەروەها دژی سیاسەتەکانی دابەشبوون، باسی لە یەکێتی نەتەوەیی گەلی کورد کرد.
سۆرگوڵ شێخۆ
قامیشلۆ- کوردستان مێژوویەکی دەوڵەمەندی خەبات و بەرخۆدانی هەیە، خاوەنی بە بەهادارترین شۆڕش و ڕاپەڕینە لە دژی سەرمایەداران و دەسەڵاتداران و فاشیستەکان، کوردستان لە ١٧ی ئایاری ١٦٣٩ بە ڕێککەوتنی کۆشکی شیرین لە نێوان عوسمانیەکان و سەفەوییەکان دابەش بوو بەسەر دوو بەشدا، وەک یەکەم ڕێککەوتن، لە دژی گەلی کورد جێبەجێ کرا، پاشان پەیمانی سایکس بیکۆ پەرەیسەند و هێزە داگیرکەرەکان سیاسەتی دابەشکردنیان لە دژی کوردستان دەستپێکرد.
گوڵستان عەلی، ئەندامی دەستەی جێبەجێکاری پەیوەندییەکانی دەرەوەی خۆبەڕێوەبەری دیموکراتیک، باسی لە سیاسەتەکابنی دابەشکردنی کوردستان کرد و گرنگی یەکێتی نەتەوەیی کوردی دەربڕی.
"کۆشکی شیرین ڕێگای بۆ سایکس بیکۆ کردەوە"
گوڵستان عەلی ئاماژەی بەوەکرد ڕێککەوتنی کۆشکی شیرین دەسەڵاتی دەستپێکردنی لەناوبردنی گەلی کورد بوو لە کوردستان و وتی: دوای ١٥٠ ساڵ لە جەنگ و سەپاندنی دەسەڵات، سەفەوی و عوسمانیەکان ڕێکەوتننامەی کۆشکی شیرینیان پەرەپێدا و چەندین ناوچەی کوردستانیان دابەش کرد، پەیمانی کۆشکی شیرین تا سەدەی ٢١ بەردەوام دەبێت و لەو ماوەیەدا نزیکەی ١٨ هاوپەیمانێتی لەو جۆرە کە کوردەکانی دەکردە ئامانج دروست بوون، بەهۆی بەرژەوەندییەکانی سنوورەکان و فراوانکردنی دەسەڵاتەکان لەلایەن ئەم هێزانەوە، لە ساڵی ١٦٣٩ نەوەستا و تا ئەمڕۆش بەردەوامە، ڕێککەوتنی سایکس بیکۆ بەردەوامبوونی ڕێککەوتنی کۆشکی شیرین بوو کە کوردستانی دابەش کرد بەسەر دوو بەشدا و دواتر دابەش بوو بەسەر چوار بەشدا لەنێوان ئێران، سوریا، تورکیا و عێراق. ئامانج لە دابەشکردنی خەڵکی کوردستان و بڵاوکردنەوەیان بوو، کە بە گشتی خەڵکی میزۆپۆتامیا بوون، ئەوان دەیانویست دەوڵەمەندترین جوگرافیای جیهان تاقی بکەنەوە لە گەل و زمان و کولتوورەکانیان.
لە ساڵی ١٦٣٩ بۆ ٢٠٢٣ هەمان سیاسەت
گوڵستان عەلی ئاماژەی بەوەکرد کوردەکان ڕووبەڕووی هەمان سیاسەتی لەناوبردن بوونەتەوە لە نێوان ساڵانی ١٦٣٩ بۆ ٢٠٢٣ و وتی: تەنها چەند ساڵێک تێپەڕیوە، بەڵام هەمان شێوازی داگیرکردن و دابەشبوون بەردەوامە ئەو وڵاتانەی کە کوردستانیان بەسەردا دابەش کردووە، تورکیا، ئێران، سوریا و عێراق هێشتا هەوڵی دابەشکردنی دەدەن، بەڵام بەهۆی یەکگرتوویی کوردەکانەوە، هەڵوەشاندنەوەی سیستمەکەیان دەبینن، هەرچەند شەڕ و ناکۆکی هەبێت لە نێوان ئەم وڵاتانەدا، کاتێک دێتە سەر پرسی کورد، پلانی ڕێککەوتن لەسەر و لەژێر مێزەکەدا هەیە، ئەوان هەمیشە هەوڵ دەدەن کە خاکێک بە ناوی گەلی کوردەوە نەبێت و لە پێگەی خۆیان بێبەش بکرێن، ئێستا ئاکەپە و مەهەپە هەوڵدەدەن لەگەڵ بیرکردنەوەی عوسمانیدا ئەوە بگەڕێننەوە کە لە جەنگی جیهانی یەکەمدا لەدەستیان دا، وەک سوریا، عێراق و وڵاتانی دەوروبەری.
"سەدەیەکی گرنگ و چارەنووسسازە"
گوڵستان عەلی ئاماژەی بەوەکرد، ساڵی ٢٠٢٣ ساڵێکی چارەنووسساز و گرنگە و وتی: زیاتر لە سەدەیەک تێپەڕیوە بەسەر سایکس بیکۆدا، ساڵی ٢٠٢٣ ساڵێکی چارەنووسساز و زۆر گرنگە بۆ شکستی ئەم ڕێککەوتنانە، لە ئێستادا جیهان باس لە سیاسەت و نەخشەیەکی نوێ دەکات، بۆیە دەوڵەتی تورک سیاسەتی جینۆساید لە کوردستان پەیڕەو دەکات و شەڕێکی بێ کۆتایی بە هەموو قورساییەکانیەوە دەکات، هەروەها پەیوەندی لەگەڵ ئەو وڵاتانەدا دروست دەکات کە دوژمنی ئەو بوون، دیارترین نموونە دامەزراندنی پەیوەندییە لەگەڵ حکومەتی شام، کە دووبارە دامەزراندنەوەی پەیوەندییەکانە لەسەر بنەمای جینۆساید لەسەر کوردەکان.
"کورد لە سەدەی ۲۱دا دەرفەتێکی مێژوویی هەیە"
گوڵستان عەلی ئەوەیخستەڕوو کە کوردەکان لە سەدەی ٢١دا دەرفەتێکی مێژوویییان هەیەو وتی: جیاوازی سەدەی ٢١ ئەوەیە کە دەرفەتێکی مێژوویی لە دەستی گەلی کورددا هەیە بۆ ئەوەی بە پێی پێویست لە شەڕی ڕۆژهەڵاتی ناوەڕاستدا بڵێ و دەبێت من ماف و پێگەم هەبێت، بەڵام پێویستە بزانن چۆن لە خزمەتدا بن، ئەو کەسانەی کە بەڕاستی شۆڕشیان ئەنجامدا دەیانزانی بۆچی شۆڕش دەکەن، چییان دەوێت بیگۆڕن و بەدەستی بهێنن، ئەوەش لە شۆڕشی باکوور و ڕۆژهەڵاتی سوریا سەریهەڵدا، بەڵام لە پارێزگاکانی دیکەی سوریا شۆڕشەکە لە سروشتی خۆی لابرا و بوو بە بەرژەوەندی نێوان حکومەتی شام و ئۆپۆزسیۆنی سوریا، داواکارییەکانی خەڵک گۆڕدراون بۆ بەرژەوەندی حزبەکان و داواکارییەکانی خەڵک لەژێر شەڕی ستەمکاردا سەرکوت کراون، بەڵام شۆڕشەکە بە پێشەنگایەتی کوردەکان هەموو نەتەوەکانی لەخۆ گرت و لەگەڵ پڕۆژەی نەتەوەی دیموکراتیکدا بوونی هەبوو کە ناسنامە و مافی نەتەوەکانی مسۆگەر دەکرد.
"کورد لە مێژووی ئەم سەدەیەدا مۆری خۆی داوە"
لە قسەکانیدا گوڵستان عەلی تیشکی خستەسەر جیهان و وتی: ئێستا جیهان بە شێوەیەکی گشتی لە نێوان خۆیدا دەکوڵێت بەڵام ڕێککەوتنەکان لەسەر ئەوەی کە چۆن و کێ قوربانی بدەن ئەمجارە ڕوون نییە، لەم سەدەیەدا، کوردەکان مۆری خۆیان لە مێژوودا داوە، بە دڵنیاییەوە، ئەم مۆرە لە دۆخی خۆی بێبەش نابێت، نابێت خاوەنی پڕۆژەی دیموکراتیکی له م سه ردەمەدا له دۆخی خۆیان بێبەش بکرێن، بۆیە پێویستە ئێمە لە بواری سیاسی و دیپلۆماسیدا زیاتر کار بکەین، لەبەر ئەوەی داهاتوویەکی نادیار لەبەردەممانە، پێویستە ئامانجەکانی گەل و نەتەوەکان بەدی بهێندرێن.
"یەکڕیزیی کورد لە نان و ئاو گرنگترە"
گوڵستان عەلی گرنگی یەکگرتوویی حزبە کوردییەکانی بەبیرهێنایەوە و وتی: لەم پڕۆسە چارەنووسسازەدا، پێویستییەکی کاتی هەیە بۆ یەکگرتوویی لایەنە کوردییەکان بۆ مسۆگەرکردنی ماف و دەستکەوتەکانی گەلی کورد لە کوردستان، دەوڵەتی تورک هێشتا هەوڵدەدات کێشە و ناکۆکییەکانی نێوان کوردەکان قوڵتر بکاتەوە، ئەوەی تا ئێستا ڕێگر بووە لە یەکگرتنی کوردەکان و گفتوگۆکردن لەسەر یەکێتی، دەوڵەتی تورکە، بە تایبەتی باشووری کوردستان چیتر نابێت یاری بکات و بکەوێتە تەڵەی تورکەکانەوە، یەکگرتوویی کورد- کورد لەم سەدەیەدا لە نان و ئاو گرنگترە، ئەگەر یەکگرتوویی نەبێت، دەستکەوتەکانی هەر چوار لاکەی کوردستان لە مەترسی شکستدان، هەندێک لایەن دەبێت واز لە بەرژەوەندییە خێزانی و خێڵەکییەکان بهێنن و خزمەتی گەل بکەن، جارێکی دیکە، ئێمە کوردستانەکەمان یەکدەگرین و سنوورەکان لادەبەین و بە یەکسانی و دیموکراسی دەژین، هەروەها پرۆژەی خۆمان بۆ نەتەوەیەکی دیموکراتیک بە جیهانی دەکەین بۆ ئەوەی مۆدێلەکەی لە هەموو شوێنێک بڵاوببێتەوە.